Kopijovce

Kopijovce (lat. Cephalochordata) alebo bezčrepovce (iné názvy: bezlebkovce, staršie: bezčrepovéFERIANC, O. Zoologia pre VII. a VIII. triedu slovenských gymnázií. 1941. S. 127, bezlebečné  [resp. bezlebečníDANĚK, G. Zoologia pre vyššie triedy stredných škôl. 1936. S. 109]; lat. Acrania(ta)) alebo rúrkosrdcovceBREHM, A. Život zvierat 2. Bratislava: Obzor. 1971. S. 15 (lat. Leptocardia, Leptocardii, Myelozoa) sú taxón (obyčajne hodnotený ako podkmeň a/alebo trieda) chordátov. 

Tento taxón zahŕňa len jediný rad kopijovcotvaré (lat. Amphioxiformes, Branchiostomatiformes; staršie: Amphioxi, Cirrostomi) a v novších systémoch len jedinú čeľaď kopijovcovité (lat. Branchiostomidae) - podrobnosti pozri v kapitole Systemtatika.

Charakteristika 

Sú to malé morské živočíchy, väčšinou dlhé okolo  a polopriesvitné. Žijú v pobrežných vodách, piesočnatých alebo štrkových plytčinách, teplých morí. Dnes žije len asi 24 druhov.

Viacero znakov majú podobných so stavovcami. Chordu si uchovávajú po celý život, majú otvory podobné žiabrovým štrbinám, okolo úst malé ramená, a majú jednu chrbtovú plutvu a svalovinu segmentovanú v tvare V. Vodu a potravu nasávajú mikroskopickými vláskami (ciliae) lemujúcimi ich ústny otvor. Miechu majú v chrbtovej časti nad chordou. Mozog nemajú. V miechovom kanáliku sú roztrúsené početné Hesseho očká, tvorené svetlocitlivými bunkami. Podobajú sa primitívnym očiam ploskavcov. Z miechy vybiehajú nervy obvodovej nervovej sústavy. Cievna sústava je uzavretá. Srdce je nahradené pulzujúcou časťou brušnej cievy. Vylučovací orgán tvorí asi 100 párov nefrídií nachádzajúcich sa nad hltanom. Pohlavie je oddelené, oplodnenie je vonkajšie. Pohlavné orgány nemajú vývody, zrelé pohlavné bunky sa dostanú do okoložiabrovej dutiny a odtiaľ odchádzajú prúdom vody. Vývoj prebieha cez larvu.

Rod kopijovec je asi  dlhý, polopriesvitný, tvarom pripomína rybku a žije v piesčitom dne.

400px|Kopijovec

Systematika 
kopijovce (Cephalochordata)/bezčrepovce (Acrania)/rúrkosrdcovce (Leptocardia) [synonymá pozri vyššie]:
? rod †Palaeobranchiostoma - niekedy zaraďovaný do čeľade Branchiostomidae v užšom zmysle
rad kopijovcotvaré (Amphioxiformes/Branchiostomatiformes/Amphioxi/Cirrostomi)
 čeľaď kopijovcovité (Branchiostomidae) v širšom zmysle
 čeľaď Asymmetronidae/čeľaď Epigonichthyidae [= rod Asymmetron v širšom zmysle/rod Epigonichthyes v širšom zmysle (omylom nazývaný Epigonopterus)] - parafyletický taxón
 rod Asymmetron v užšom zmysle
 rod Epigonichthyes v užšom zmysle - vrátane bývalých rodov Heteropleuron a Bathyamphioxus 
 čeľaď kopijovcovité (Branchiostomidae) v užšom zmysle 
 rod kopijovec (Branchiostoma, staršie: Amphioxus)
Novšie sa v systéme väčšinou uvádza len čeľaď Branchiostomatidae v širšom zmysle, staršie sa uvádzali skôr čeľade dve - Asymmetronidae a Branchiostomidae v užšom zmysle.

Do začiatku 21. storočia sa do kopijovcov (niekde vedľa radu Amphioxiformes) zaraďovali aj vyhynuté rody Pikaia, Cathaymyrus (tento rod je príbuzný s rodom Pikaia) a Metaspriggina, ako aj vyhynutý taxón Yunnanozoa. Z dnešného pohľadu majú uvedené taxóny skôr neisté (resp. bazálne) postavenie v rámci chordátov.

Zdroje tejto kapitoly:Subirana L, Farstey V, Bertrand S, Escriva H. Asymmetron lucayanum: How many species are valid? PLoS One. 2020 Mar 4;15(3):e0229119. doi: 10.1371/journal.pone.0229119. PMID: 32130230; PMCID: PMC7055842.ZHANG, Q.-L. et al. A Phylogenomic Framework and Divergence History of Cephalochordata Amphioxus. Front. Physiol., 18 December 2018 Sec. Systems Biology Archive, Volume 9 - 2018 Leptocardii. In: WoRMS GILL, T. Note on the Leptocardians. In: Proceedings of the United States National Museum. 5 (307):515–516 1883 Brands, S.J. (ed.), 2022. Cephalochordata. In Systema Naturae 2000. The Taxonomicon, 4 Aug 2022. Universal Taxonomic Services, Zwaag, The Netherlands. . Access date: 14 Feb. 2023kopijovce. In: Pyramída S. 2087KRATOCHVÍL, J., BARTOŠ, E. Soustava a jména živočichů. 1954. S. 73, 297TIRJAKOVÁ, E. et al. Systém eukaryotických jednobunkovcov a živočíchov. Prírodovedecká fakulta UK Bratislava. 2015

 Zdroje 

 Iné projekty